Valtionpäämies
Valtionpäämies (myös valtionpää) on monarkioissa monarkki, pääosassa tasavalloista presidentti. Sanan mies-lopusta huolimatta valtionpäämies voi olla nainenkin. Yleensä valtionpäämies on valtion ylin poliittinen vallankäyttäjä, mutta nykyään on myös mahdollista, että hänen asemansa on lähinnä edustuksellinen, seremoniallinen ja symbolinen, jolloin ylimpänä vallankäyttäjänä on tavallisesti pääministeri.
Luettelo monarkioista
Monarkia (kreikan sanasta μοναρχία ("monarkhía") ’yksinvaltius’) on valtiomuoto, jossa monarkki on valtion pää. Tyypillisenä erona tasavaltaan on se, että monarkiassa valta on elinikäistä, ellei hän vapaaehtoisesti luovu siitä, mutta tasavallassa presidentit valitaan vain tietyksi kaudeksi. Maailmassa on tällä hetkellä 29 monarkiaa, lisäksi yleensä 15 Kansainyhteisön maata lasketaan myös monarkioihin.